CELEX: 32007R0037
Language: lv
Date: 2007-01-17 00:00:00
Title: Komisijas Regula (EK) Nr. 37/2007 ( 2007. gada 17. janvāris ), ar ko groza Regulu (EK) Nr. 990/2006 par pastāvīgo konkursu izsludināšanu dalībvalstu intervences aģentūru pārziņā esošas labības izvešanai

18.1.2007   
            
            
               LV
            
            
               Eiropas Savienības Oficiālais Vēstnesis
            
            
               L 11/3
            
         
      KOMISIJAS REGULA (EK) Nr. 37/2007
   (2007. gada 17. janvāris),
   ar ko groza Regulu (EK) Nr. 990/2006 par pastāvīgo konkursu izsludināšanu dalībvalstu intervences aģentūru pārziņā esošas labības izvešanai
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
   tā kā:
   
               (1)
            
            
               Komisijas Regulas (EK) Nr. 990/2006 (2) 10. panta 2. punktā paredzēts, ka eksporta pienākumu izpildi nodrošina garantija, kuras summa ir vienāda ar starpību starp intervences cenu konkursa dienā un konkursa cenu un nav mazāka par EUR 25 par tonnu.
            
         
               (2)
            
            
               Salīdzinot rudzu tirgus cenas eksporta tirgū un iekšzemes tirgū, uzņēmējiem, kas uzvarējuši konkursā par eksportējamām rudzu partijām, attiecīgo daudzumu tālākpārdošana iekšzemes tirgū varētu būt finansiāli izdevīga arī tad, ja jāzaudē iemaksātā garantijas summa. Lai novērstu šādu iznākumu un nodrošinātu ar Regulu (EK) Nr. 990/2006 izsludinātā konkursa efektīvu darbību, minētās garantijas summa par rudziem jāpalielina.
            
         
               (3)
            
            
               Tāpēc ir jāgroza Regula (EK) Nr. 990/2006.
            
         
               (4)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 990/2006 10. panta 2. punktu aizstāj ar šādu:
   
      “2.   Atkāpjoties no Regulas (EEK) Nr. 2131/93 17. panta 1. punkta, eksporta pienākumu izpildi nodrošina garantija, kuras summa ir vienāda ar starpību starp intervences cenu konkursa dienā un konkursa cenu un rudziem nav zemāka par EUR 50 par tonnu, bet pārējai labībai – EUR 25 par tonnu. Pusi garantijas summas iemaksā izvešanas atļaujas izsniegšanas laikā un atlikušo pusi – pirms labības izvešanas no uzglabāšanas vietas.”
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 17. janvārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā jaunākie grozījumi izdarīti ar Komisijas Regulu (EK) Nr. 1154/2005 (OV L 187, 19.7.2005., 11. lpp.).
   
      (2)  OV L 179, 1.7.2006., 3. lpp. Regulā jaunākie grozījumi izdarīti ar Komisijas Regulu (EK) Nr. 1349/2006 (OV L 250, 14.9.2006., 6. lpp.).